b'\n_START_ARTICLE_\nSa\xc5\xa1a Arsenovi\xc4\x8d\n_START_SECTION_\n\xc5\xbdivljenje\n_START_PARAGRAPH_\nRodil se je star\xc5\xa1ema Aleksandru Arsenovi\xc4\x87u st., veterinarju na Ptuju, in materi Alemki, kasneje sodnici v Mariboru; star\xc5\xa1a sta izhajala iz revnih imigrantskih dru\xc5\xbein iz Srbije. O\xc4\x8de Aleksander je \xc5\xa1e leta 1955 na Ptuju \xc5\xbeivel v te\xc5\xbekih finan\xc4\x8dnih razmerah od socialne podpore, s\xc4\x8dasoma sta si z \xc5\xbeeno ustvarila svoj lasten dom v Mariboru. Sin Sa\xc5\xa1a se jima je rodil leta 1966 in kmalu pokazal veselje do tenisa, ki ga je za\xc4\x8del trenirati, kasneje pa ga je igral tudi profesionalno v Nem\xc4\x8diji. Maturo je opravil na Prvi gimnaziji Maribor in nato \xc5\xa1tudiral pravo. Svoj podjetni\xc5\xa1ki imperij je s podjetjem Galerija Gosposka postavil predvsem na gostinski ponudbi. V prej ve\xc4\x8dinoma razpadajo\xc4\x8dih mariborskih mestnih hi\xc5\xa1ah je ustanovil ve\xc4\x8d restavracij in hotelov, med njimi Hotel Maribor in Restavracijo Ro\xc5\xbemarin, poseduje tudi \xc5\xbdi\xc4\x8dki dvor in Stari Radio. _NEWLINE_Je o\xc4\x8de dveh h\xc4\x8dera in enega sina.\n_START_SECTION_\n\xc5\xbdupan Maribora\n_START_PARAGRAPH_\nNa listi Stranke modernega centra je napovedal kandidaturo za \xc5\xbeupana na Lokalnih volitvah 2018. V prvem krogu je povedel 38,16\xc2\xa0%, 2. decembra pa je v drugem krogu premagal Franca Kanglerja in bil izvoljen za \xc5\xbeupana Mestne ob\xc4\x8dine Maribor.'